സിസ്റ്റോസീൽ

സമ്മർദ്ദം മൂലം യോനിയിലേക്ക് തള്ളി വന്ന മൂത്രസഞ്ചിയെയാണ് സിസ്റ്റോസീൽ എന്നു വിളിക്കുന്നത്.. ഇംഗ്ലീഷ്: cystocele,  prolapsed bladder, ചിലർക്ക് ഈ അസുഖമുണ്ടായാലും ലക്ഷണങ്ങൾ ഒന്നും കാണിച്ചുകൊള്ളണമെന്നില്ല.  എന്നാൽ മറ്റു ചിലർക്ക് മൂത്രമൊഴിക്കാൻ ബുദ്ധിമുട്ട്, മൂത്രം പൊയിക്കൊണ്ടിരിക്കുക, ഇടക്കിടക്ക് മൂത്രമൊഴിക്കാൻ മുട്ടുക എന്നീ ലക്ഷണങ്ങൾ കാണാറുണ്ട്.  സിസ്റ്റോസീലിനെയും തള്ളിവന്ന മൂത്രനാളിയേയും ചേർത്ത് സിസ്റ്റോയൂറെത്രോസീൽ എന്നു വിളിക്കാറുണ്ട്.  സിസ്റ്റോസീൽ ജീവിതനിലവരത്തെ വിപരീതമായി ബാധിക്കാം.

പ്രസവം, മലബന്ധം, ശക്തിയേറിയ ചുമ, ഭാരോധ്വഹനം, ഗർഭപാത്രം നീക്കം ചെയ്യൽ, ജനിതകകാരണങ്ഗ്നൾ, അമിതവണ്ണം എന്നിവയാണ് പ്രധാന കാരണങ്ങൾ. മൂത്രസഞ്ചിക്കും യോനിയ്ക്കും ഇടയിലെ പേശികൾക്കും കണക്റ്റീവ് കോശങ്ങൾക്കും ശക്തിക്ഷയം സംഭവിക്കുന്നതാണിതിനുള്ള കാരണം. രോഗ നിർണ്ണയം ലക്ഷണങ്ങളെ അടിസ്ഥാനപ്പെടുത്തിയും നേരിട്ടുള്ള പരിശോധനയിലൂടെയുമാണ് നടത്തുന്നത്.

 റഫറൻസുകൾ